
Comisia specială pentru elaborarea 

propunerilor legislative privind

sistemul naţional de decoraţii al României

RAPORT 

asupra propunerii legislative privind Ordinul Meritul Sanitar şi Medalia Meritul Sanitar
     din  10.10.2003
1. Prin adresa nr. 45/125 din 25.06.2003, Comisia a înaintat către Biroul Permanent, propunerea legislativă privind Ordinul Meritul Sanitar şi Medalia Meritul Sanitar - înregistrată cu numărul P.l. 417 din 25.06.2003. Propunerea legislativă a fost difuzată deputaţilor în data de 30.06.2003.
Consiliul Legislativ a înaintat Avizul referitor la propunerea legislativă privind Ordinul Meritul Sanitar şi Medalia Meritul Sanitar cu nr. 1348 din 19.09.2003. Guvernul României a înaintat Punctul de vedere referitor la propunerea legislativă privind Ordinul Meritul Sanitar şi Medalia Meritul Sanitar cu nr. 5979/DRP.

Prin Adresa - nr. 417 din 29.09.2003 s-au comunicat Comisiei, înregistrarea propunerii legislative la Biroul Permanent, termenul de 5 zile pentru depunerea amendamentelor la Comisie, precizându-se faptul că, în următoarele  5 zile să se întocmească raportul asupra amendamentelor.    

2. Propunerea legislativă face parte din categoria legilor ordinare, potrivit prevederilor art. 72 din Constituţie.

3. La dezbaterea propunerii legislative au participat ca invitaţi: domnul locotenent-colonel Cristian Scarlat, domnul general de brigadă (r) dr. Nicolae Bucur şi domnul maior Ioţu Emil – reprezentanţi ai Ministerului Apărării Naţionale, doamna consilier juridic Minola Fialcovschi de la Ministerul Sănătăţii şi domnul Floricel Marinescu, consilier prezidenţial - Cancelaria Ordinelor reprezentantul Administraţiei Prezidenţiale, în conformitate cu prevederile  art. 51 şi 52 din Regulamentul Camerei Deputaţilor.

4. La lucrările comisiei din data de 08.10.2003, au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.

5. Din partea deputaţilor nu s-a primit nici un amendament.

În urma dezbaterii, Comisia propune admiterea cu modificări a propunerii legislative.

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

Lege privind Ordinul Meritul Sanitar şi Medalia Meritul Sanitar
	Nr.

crt.
	Text iniţial
	     Text propus de Comisie 

(autorul amendamentului)
	Motivarea

propunerii amendamentelor

	 0
	1
	2
	3

	1. 
	Art. 1 

Ordinul Meritul Sanitar şi Medalia Meritul Sanitar prevăzute la art. 7 lit. A şi lit. B şi Ordinul Meritul Sanitar şi Medalia Meritul Sanitar cu însemne de război prevăzute la art. 9 lit. A pct. VI şi lit. B pct. VI din Legea nr. 29/2000 privind sistemul naţional de decoraţii al României, cu modificările ulterioare, fac parte din categoria decoraţiilor pe domenii de activitate.


	Art. 1  

Ordinul Meritul Sanitar şi Medalia Meritul Sanitar prevăzute la art. 7 lit. A şi lit. B şi Ordinul Meritul Sanitar şi Medalia Meritul Sanitar prevăzute la art. 9 lit. A pct. VI şi lit. B pct. VI din Legea nr. 29/2000 privind sistemul naţional de decoraţii al României, cu modificările ulterioare, fac parte din categoria decoraţiilor civile pe domenii de activitate şi, respectiv, decoraţiilor militare de război.
Autor: Comisia specială pentru elaborarea propunerilor legislative privind sistemul naţional de decoraţii al României

	Pentru asigurarea unităţii terminologice specifică actelor normative.


	2. 
	Art. 2 
(1) Ordinul Meritul Sanitar se poate acorda medicilor civili sau militari şi persoanelor cu studii superioare, cetăţeni români sau străini, care au avut o contribuţie deosebită în domeniul ocrotirii sănătăţii populaţiei, în combaterea unor epidemii, în domeniul cercetării şi practicii medicale, în creşterea prestigiului ştiinţei medicale româneşti şi în asigurarea asistenţei medicale pe timp de conflict armat sau de război.
(2) Medalia Meritul Sanitar se poate acorda personalului medico-sanitar civil sau militar fără studii superioare, cetăţeni români sau străini, care s-au distins în domeniul sanitar, atât pe timp de pace cât şi în situaţii de conflict armat sau de război.


	Art. 2 
(1) Ordinul Meritul Sanitar se poate acorda medicilor civili sau militari şi persoanelor cu studii superioare, cetăţeni români sau străini, care au avut merite deosebite  în domeniul ocrotirii sănătăţii populaţiei, în combaterea unor epidemii, în domeniul cercetării şi practicii medicale, în creşterea prestigiului ştiinţei medicale româneşti şi în asigurarea asistenţei medicale, atât pe timp de pace, cât şi în situaţii de conflict armat sau de război.

(2) Medalia Meritul Sanitar se poate acorda personalului medico-sanitar civil sau militar fără studii superioare, cetăţeni români sau străini, care s-au distins prin activităţi meritorii în toate domeniile curente medicale, atât pe timp de pace, cât şi în situaţii de conflict armat sau de război.

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru o redactare unitară. 

	3. 
	Art. 3 alin. (3) 
(3) Panglica şi bareta Ordinului Meritul Sanitar cu însemn de război se deosebesc de panglica şi bareta Ordinului Meritul Sanitar cu însemn de pace, prin aplicarea pe margini a unui fir auriu.


	Art. 3 alin. (3)
Panglica şi bareta Ordinului Meritul Sanitar conferit ca decoraţie militară de război se deosebesc de panglica şi bareta Ordinului Meritul Sanitar conferit ca decoraţie civilă, prin aplicarea pe margini a unui fir auriu.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  


	4. 
	Art. 4 alin. (3) 
(3) Panglica Medaliei Meritul Sanitar cu însemn de război se deosebeşte de panglica Medaliei Meritul Sanitar cu însemn de pace, prin aplicarea pe margini a unui fir auriu.


	Art. 4 alin. (3) 
(3) Panglica Medaliei Meritul Sanitar conferită ca decoraţie militară de război se deosebeşte de panglica Medaliei Meritul Sanitar conferită ca decoraţie civilă, prin aplicarea pe margini a unui fir auriu.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	5. 
	Art. 6 alin. (1)
(1) Ordinul Meritul Sanitar şi Medalia Meritul Sanitar se conferă de Preşedintele României prin decret, în baza propunerilor de decorare individuale  făcute, potrivit art. 4 alin. (2) lit. c) din Legea nr. 29/2000, de către ministrul de resort, pentru persoanele din domeniul său de activitate.


	Art. 6 alin. (1)
(1) Ordinul Meritul Sanitar şi Medalia Meritul Sanitar se conferă de Preşedintele României prin decret, în baza propunerilor de decorare individuale formulate, potrivit art. 4 alin. (2) lit. c) din Legea nr. 29/2000, de către ministrul de resort, pentru persoanele din domeniul său de activitate.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea acurateţei textului.  

	6. 
	Art. 8 
(1) Ordinul Meritul Sanitar este limitat la maximum 4.000 de membri.

(2) Ordinul Meritul Sanitar conferit cetăţenilor străini nu intră în numărul prevăzut la alin. (1).

(3) Ordinul Meritul Sanitar cu însemn de război se poate conferi nelimitat.
	Art. 8 
(1) Ordinul Meritul Sanitar, conferit ca decoraţie civilă, este limitat la maximum 4.000 de membri.

(2) Ordinul Meritul Sanitar conferit cetăţenilor străini, ca decoraţie civilă, nu intră în numărul prevăzut la alin. (1).
(3) Ordinul Meritul Sanitar, ca decoraţie militară de război, se poate conferi nelimitat. 
Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	7. 
	Art. 11 
(1) Medalia Meritul Sanitar se poate acorda nelimitat pentru clasele a III-a şi a II-a şi este limitată la 3.000 de membri pentru clasa I. 

(2) Medalia Meritul Sanitar clasa I, conferită cetăţenilor străini, nu intră în numărul prevăzut la alin. (1).

(3) Medalia Meritul Sanitar cu însemn de război se poate conferi nelimitat.


	Art. 11 
(1) Medalia Meritul Sanitar, conferită ca decoraţie civilă, se poate acorda nelimitat pentru clasele a III-a şi a II-a şi este limitată la 3.000 de membri pentru clasa I. 

(2) Medalia Meritul Sanitar clasa I conferită cetăţenilor străini, ca decoraţie civilă, nu intră în numărul prevăzut la alin. (1).

(3) Medalia Meritul Sanitar, ca decoraţie militară de război, se poate conferi nelimitat. 
Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	8. 
	Art. 12 alin. (3)

(3) Brevetele pentru Medalia Meritul Sanitar sunt validate, pentru toate clasele prin parafa Preşedintelui României şi semnătura cancelarului ordinelor, pentru clasele a III-a şi a II-a, prin parafa ministrului de resort, iar pentru clasa I, prin semnătura ministrului de resort, în conformitate cu art. 28 din Legea nr. 29/2000.
	Art. 12 alin. (3)

(3) Brevetele pentru Medalia Meritul Sanitar sunt validate, pentru clasele a III-a şi a II-a, prin parafa ministrului de resort şi semnătura cancelarului ordinelor, iar pentru clasa I, prin semnătura ministrului de resort şi semnătura cancelarului ordinelor, în conformitate cu art. 28 din Legea nr. 29/2000.
Autor: Guvernul României
	Conform prevederilor Legii nr. 29/2000 cu modificările ulterioare.

	9. 
	Art. 14 alin. (2)
(2) Cu prilejul Zilei Ordinului Meritul Sanitar, ministerul de resort şi celelalte instituţii autonome abilitate să facă propuneri de decorare organizează, cu sprijinul Cancelariei Ordinelor, întrunirea Cavalerilor Ordinului Meritul Sanitar.

	Art. 14 alin. (2)

(2) Cu prilejul Zilei Ordinului Meritul Sanitar, ministerul de resort şi celelalte instituţii publice abilitate să facă propuneri de decorare organizează, cu sprijinul Cancelariei Ordinelor, întrunirea Cavalerilor Ordinului Meritul Sanitar.
Autor: Comisia specială pentru elaborarea propunerilor legislative privind sistemul naţional de decoraţii al României,
	Pentru a nu se restrânge sfera de aplicare a normei.

	10. 
	Art. 17 alin. (1)
(1) Consiliul de onoare al Ordinului Meritul Sanitar este compus din 5 membri, astfel: câte un membru din gradele de Cavaler, Ofiţer şi Comandor şi câte doi membri din gradul de Mare Ofiţer. Preşedinte al consiliului de onoare va fi, de regulă, cel mai în vârstă membru din gradul de Mare Ofiţer.

	Art. 17 alin. (1)

(1) Consiliul de onoare al Ordinului Meritul Sanitar este compus din 5 membri, astfel: un membru din gradele de Cavaler, Ofiţer şi Comandor şi doi membri din gradul de Mare Ofiţer, din care cel puţin un membru al consiliului de onoare este ales din rândul medicilor militari, membri ai ordinului, iar preşedinte al consiliului de onoare va fi, de regulă, cel mai în vârstă membru din gradul de Mare Ofiţer.

Autor: Comisia specială pentru elaborarea propunerilor legislative privind sistemul naţional de decoraţii al României
	Din considerente gramaticale.
Pentru o redactare completă a articolelor de lege.

	11. 
	Art. 18 alin. (3) 
(3) Cavalerii ordinului pot semnala şi direct Cancelariei Ordinelor fapte comise de alţi membri ai ordinului, considerate că aduc prejudicii morale acestora. Ca urmare a sesizării Cancelaria Ordinelor convoacă consiliul de onoare şi persoana  învinuită, în termen de maximum 45 de zile de la sesizare.

	Art. 18 alin. (3) 

(3) Cavalerii Ordinului Meritul Sanitar  pot semnala şi direct Cancelariei Ordinelor fapte comise de alţi membri ai ordinului, considerate că aduc prejudicii morale acestora. Ca urmare a sesizării Cancelaria Ordinelor convoacă consiliul de onoare şi persoana  învinuită, în termen de maximum 45 de zile de la sesizare.
Autor: Comisia specială pentru elaborarea propunerilor legislative privind sistemul naţional de decoraţii al României
	Conform prevederilor Legii nr. 24/2000 privind normele de tehnică legislativă pentru elaborarea actelor normative.

	12. 
	Art. 18 alin. (6)

 (6) Retragerea decoraţiilor se face prin decret semnat de Preşedintele României, la propunerea Cancelariei Ordinelor, cu aplicarea art. 59 din Legea nr. 29/2000.


	Art. 18 alin. (6)

(6)Retragerea decoraţiilor se face prin decret semnat de Preşedintele României, la propunerea Cancelariei Ordinelor, cu aplicarea prevederilor art. 59 din Legea nr. 29/2000.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru o redactare precisă a articolelor de lege.


	13. 
	Art. 19 

Consiliul de onoare al Ordinului Meritul Sanitar judecă şi faptele socotite dezonorante ale persoanelor decorate cu Medalia Meritul Sanitar. În acest caz, în consiliul de onoare sunt cooptaţi pentru cauza în speţă şi doi titulari ai medaliei, care vor avea drept de vot deliberativ, în conformitate cu art. 55 alin. (1) din Legea nr. 29/2000.

	Art. 19
Consiliul de onoare al Ordinului Meritul Sanitar  judecă şi faptele socotite dezonorante ale persoanelor decorate cu Medalia Meritul Sanitar. În acest caz, în consiliul de onoare sunt cooptaţi pentru cauza în speţă şi doi titulari ai medaliei, care vor avea drept de vot deliberativ, conform prevederilor art. 55 alin. (1) din Legea nr. 29/2000.
Autor: Comisia specială pentru elaborarea propunerilor legislative privind sistemul naţional de decoraţii al României
	Conform prevederilor Legii nr. 24/2000 privind normele de tehnică legislativă pentru elaborarea actelor normative.

	Regulament privind descrierea şi acordarea Ordinului Meritul Sanitar - Anexa nr. 1

	14. 
	Art. 2 
(1)  Ordinul  Meritul Sanitar este limitat la  maximum 4.000 de membri, împărţiţi pe grade astfel:

a) Cavaler – 2.200;

b) Ofiţer – 1.100;

c) Comandor – 500;

d) Mare Ofiţer – 200.
(2) Depăşirea numărului fiecărui grad constituie o încălcare a prezentului regulament. Decoraţiile conferite peste numărul limită, sunt nule de drept, iar însemnele vor fi restituite.


	Art. 2 
(1) Ordinul  Meritul Sanitar,  conferit ca decoraţie civilă, este limitat la  maximum 4.000 de membri, împărţiţi pe grade astfel:

a) Cavaler – 2.200;

b) Ofiţer – 1.100;

c) Comandor – 500;

d) Mare Ofiţer – 200.

(2) Depăşirea numărului fiecărui grad constituie o încălcare a prezentului regulament. Decoraţiile conferite peste numărul limită, sunt nule de drept, iar însemnele se restituie.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	15. 
	Alineat nou


	Art. 2 alin. (3)

(3) Conferirea Ordinului Meritul Sanitar, ca decoraţie militară de război, se poate face nelimitat.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru a se realiza concordanţa cu textul prevederilor din lege.

	16.
	Art. 12 
(1) Decoraţiile cu însemn de război se conferă fără a se ţine seama de timpul servit în structurile medicale sau militare, ci numai pentru meritele şi abnegaţia dovedite în serviciile specifice pe timp de conflict armat sau de război.
(2) Medicii care, pe timp de pace, au fost decoraţi cu Ordinul Meritul Sanitar, pot primi, pentru meritele avute pe timp de conflict armat sau de război, gradul imediat superior cu însemn de război.  


	Art. 12 
(1) Ordinul Meritul Sanitar, ca decoraţie militară  de război, se conferă fără a se ţine seama de timpul servit în structurile medicale sau militare, ci numai pentru meritele şi abnegaţia dovedite în serviciile specifice pe timp de conflict armat sau de război.

(2) Medicii care, pe timp de pace, au fost decoraţi cu Ordinul Meritul Sanitar, pot primi, pentru meritele avute pe timp de conflict armat sau de război, gradul imediat superior al decoraţiei militare de război .  

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	17.
	Art. 13 alin. (1)

(1) Conferirea unui grad superior duce automat la radierea persoanei respective din evidenţa gradului inferior, locul devenind vacant.


	 Art. 13 alin. (1)

(1) Conferirea unui grad superior duce automat la scoaterea persoanei respective din evidenţa gradului inferior, locul devenind vacant.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru o redactare corectă a articolelor de lege.


	18.
	Art. 14 alin. (1)

(1) Ordinul Meritul Sanitar se poate acorda medicilor civili sau militari şi persoanelor cu studii superioare, cetăţeni români sau străini, care au avut o contribuţie deosebită în domeniul ocrotirii sănătăţii populaţiei, în combaterea unor epidemii, în domeniul cercetării şi practicii medicale, în creşterea prestigiului ştiinţei medicale româneşti şi în asigurarea asistenţei medicale pe timp de conflict armat sau de război.
	Art. 14 alin. (1)
(1) Ordinul Meritul Sanitar se poate acorda medicilor civili sau militari şi persoanelor cu studii superioare, cetăţeni români sau străini, care au avut merite deosebite în domeniul ocrotirii sănătăţii populaţiei, în combaterea unor epidemii, în domeniul cercetării şi practicii medicale, în creşterea prestigiului ştiinţei medicale româneşti şi în asigurarea asistenţei medicale atât pe timp de pace, cât şi în situaţii de conflict armat sau de război.
Autor: Comisia specială pentru decoraţii 
	Pentru o redactare unitară.

	19.
	Alineat nou
	Art. 14 alin. (2)

(2) Prin merite deosebite în sensul prezentului regulament, se înţelege:

a) obţinerea unor rezultate semnificative în asigurarea stării de sănătate a populaţiei;

b) introducerea unor metode noi în practica actului medical;

c) combaterea eficientă a bolilor sociale;

d) prevenirea maladiilor epidemice şi obţinerea performanţelor medicale în tratarea diferitelor boli;

e) descoperirea şi producerea unor medicamente sau substanţe medicamentoase noi şi eficiente în tratarea diverselor maladii;

f) asigurarea îngrijirii medicale corespunzătoare a 

combatanţilor răniţi pe timp de conflict armat sau de război.

g) obţinerea brevetului de invenţie-inovaţie pentru realizarea de aparatură în domeniul medical.
Autor: Guvernul României
	Pentru o mai bună structurare a textelor articolelor.
Pentru a cuprinde toate sectoarele de bază sau conexe domeniului medical.

	20.
	Art. 15

Prin merite deosebite în sensul prezentului regulament, se înţeleg:

a) obţinerea unor rezultate semnificative în asigurarea stării de sănătate a populaţiei;

b) introducerea unor metode noi în practica actului medical;

c) combaterea eficientă a bolilor sociale;

d) prevenirea maladiilor epidemice şi obţinerea performanţelor medicale în tratarea diferitelor boli;

e) descoperirea şi producerea unor medicamente sau substanţe medicamentoase noi şi eficiente în tratarea diverselor maladii;

f) asigurarea îngrijirii medicale corespunzătoare a combatanţilor răniţi pe timp de conflict armat sau de război.


	Se elimină.
Autor: Comisia specială pentru elaborarea propunerilor legislative privind sistemul naţional de decoraţii al României

	Textul se regăseşte în art. 14 alin. (2).

	21.
	Art. 16

În termen de 30 de zile de la publicarea prezentei legi în Monitorul Oficial al României, Partea I, ministerele de resort vor  elabora în baza art. 14 şi 15, reglementări specifice, aprobate prin ordin al ministrului de resort, în care se vor detalia condiţiile în care se conferă Ordinul Meritul Sanitar.


	Art. 16 devine art. 15 – în noua numerotare.
În termen de 30 de zile de la intrarea în vigoare a prezentei legi, ministerele de resort vor  elabora în baza art. 14, reglementări specifice domeniului lor de activitate, aprobate prin ordin al ministrului de resort, în care se vor detalia condiţiile în care se conferă Ordinul Meritul Sanitar.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  

Pentru o redactare precisă a articolelor de lege.


	Regulament privind descrierea şi acordarea Medaliei Meritul Sanitar - Anexa nr. 2


	22.
	Art. 2 alin. (1) 

(1) Medalia Meritul Sanitar este nelimitată ca număr pentru clasele a III-a şi a II-a şi limitată la un număr de 3.000 de membri pentru clasa I.
(2) Depăşirea numărului pentru clasa I constituie o încălcare a prezentului regulament. Decoraţiile conferite peste numărul limită sunt nule de drept, iar însemnele vor fi restituite.


	Art. 2 alin. (1) 

(1) Medalia Meritul Sanitar, conferită ca decoraţie civilă, este nelimitată ca număr pentru clasele a III-a şi a II-a şi limitată la un număr de 3.000 de membri pentru clasa I.
(2) Depăşirea numărului pentru clasa I constituie o încălcare a prezentului regulament. Decoraţiile conferite peste numărul limită sunt nule de drept, iar însemnele se restituie.
Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	23.
	Alineat nou


	Art. 2 alin. (3) 

(3) Conferirea Medaliei Meritul Sanitar, ca decoraţie militară de război, se poate face nelimitat.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru o redactare corectă şi completă a articolelor de lege.


	24.
	Art. 7 alin. (2)

(2) Conferirea Medaliei Meritul Sanitar cu însemn de pace se poate face numai după obţinerea unor rezultate deosebite în activitatea specifică, practică sau teoretică,  timp de 4 ani.


	Art. 7 alin. (2)

(2) Conferirea Medaliei Meritul Sanitar, ca decoraţie civilă, se poate face numai după obţinerea unor rezultate deosebite în activitatea specifică, practică sau teoretică,  timp de 4 ani.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  



	25.
	Articol nou
	Art. 91

(1) Medalia Meritul Sanitar, ca decoraţie de război, se conferă fără a se ţine seama de timpul servit în structurile medicale sau militare.
(2) Personalul sanitar care, pe timp de pace, a fost decorat cu Medalia Meritul Sanitar, poate primi, pentru meritele avute pe timp de conflict armat sau de război, clasa imediat superioară a decoraţiei militare de război.  

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru respectarea unităţii terminologice de redactare a legii (concordanţă între anexa 1 şi anexa 2).

	26.
	Art. 10 alin. (1) 

(1) Conferirea unei clase superioare duce automat la radierea numelui persoanei respective din evidenţa clasei inferioare.


	Art. 10 alin. (1) 

(1) Conferirea unei clase superioare duce automat la scoaterea numelui persoanei respective din evidenţa clasei inferioare.

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru o redactare corectă a articolelor de lege.

	27.
	Art. 11

Medalia Meritul Sanitar se poate acorda personalului medico-sanitar civil sau militar fără studii superioare, cetăţeni români sau străini, care s-au distins în domeniul sanitar, atât pe timp de pace cât şi în situaţii de conflict armat sau de război.


	Art. 11 alin. (1)
(1) Medalia Meritul Sanitar se poate acorda personalului medico-sanitar civil sau militar fără studii superioare, cetăţeni români sau străini, care s-au distins prin activităţi meritorii în toate domeniile curente medicale, atât pe timp de pace, cât şi în situaţii de conflict armat sau de război.

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru o redactare unitară a articolelor de lege.

	28.
	Alineat nou
	Art. 11 alin. (2) 
(2) Prin activităţi meritorii în sensul prezentului regulament, se înţelege:

a) asistarea şi ajutarea cu competenţă în limita îndatoririlor profesionale, a cadrelor medicale cu pregătire superioară în exercitarea actului medical;

b) îngrijirea cu conştiinciozitate şi abnegaţie a persoanelor suferinde sau rănite;

c) asigurarea unor condiţii optime de îngrijire a persoanelor suferinde sau rănite, pe timp de pace, de conflict armat sau de război.

Autor: Comisia specială pentru elaborarea propunerilor legislative privind sistemul naţional de decoraţii al României

	Pentru o mai bună structurare a textelor articolelor.


	29.
	Art. 12
Prin activităţi meritorii în toate domeniile curente medicale, se înţeleg:

a)asistarea şi ajutarea cu competenţă în limita îndatoririlor profesionale, a cadrelor medicale cu pregătire superioară în exercitarea actului medical;

b)îngrijirea cu conştiinciozitate şi abnegaţie a persoanelor suferinde sau rănite;

c)asigurarea unor condiţii optime de îngrijire a persoanelor suferinde sau rănite, pe timp de pace, de conflict armat sau de război.


	Se elimină.
Autor: Comisia specială pentru elaborarea propunerilor legislative privind sistemul naţional de decoraţii al României

	Textul se regăseşte în art. 11 alin. (2).

	30.
	Art. 13
În termen de 30 de zile de la publicarea prezentei legi în Monitorul Oficial al României, Partea I, ministerele de resort vor elabora în baza art. 11 şi 12, reglementări specifice, aprobate prin ordin al ministrului de resort, în care se vor detalia condiţiile în care se conferă Medalia Meritul Sanitar.


	Art. 13
În termen de 30 de zile de la intrarea în vigoare a prezentei legi, ministerele de resort vor elabora în baza art. 12, reglementări specifice domeniului lor de activitate, aprobate prin ordin al ministrului de resort, în care se vor detalia condiţiile în care se conferă Medalia Meritul Sanitar.

Autor: Comisia specială pentru elaborarea propunerilor legislative privind sistemul naţional de decoraţii al României
	Pentru asigurarea unităţii terminologice specifică actelor normative.  

Pentru o redactare precisă a articolelor de lege.



             II. Amendamente respinse

	Nr.

crt.
	Text iniţial
	Amendamentul propus şi autorul

acestuia
	Motivare

	0
	1
	2
	3

	Nu sunt amendamente respinse.


Preşedinte,

Deputat Dorel Bahrin

